text: Politiet: Vigtigt at tale med børnene om ulykken - og søg hjælp
  20 maj 2017 kl. 20.10
  Syd- og Sønderjyllands Politi opfordrer forældre til at være ekstra opmærksomme på børnenes reaktioner de næste dage. Flere børn, der overværede ulykken på Sønderborg Havn, var meget chokerede.
  Syd- og Sønderjyllands Politi siger til TV SYD, at de oplevede at flere børn, der var tilstede ved ulykken på Sønderborg Havn, hvor seks børn blev alvorligt forbrændt i forbindelse med arrangementet "Ring of Fire", var meget chokerede.
  En del børn forsvandt fra havnen, før politiet havde talt med dem, og politiet siger nu til TV SYD, at forældre til børn, der var på havnen og oplevede ulykken, at de skal søge hjælp til børnene enten hos egen læge, skadestuen eller hos en psykolog, hvis de oplever børnene har det skidt oven på de voldsomme oplevelser lørdag aften.
  
  
  Forældre i Sønderborg, hvis børn, der overværede den alvorlige hændelse på havnen, bedes være ekstra opmærksomme på dem. #politidk
  
  